ddrg/super_eurlex huggingface dataset:
Úradný vestník L 028 , 30/01/2002 S. 0131 - 0131



Rozhodnutie Rady z 21. januára 2002 o dočasnom uplatňovaní dohody medzi Európskym spoločenstvom a Juhoafrickou republikou o obchodovaní s liehovinami (2002/54/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133 spolu s článkom 300 ods. 2, prvým pododsekom, prvou vetou, so zreteľom na návrh Komisie, keďže: (1) je pre spoločenstvo a Južnú Afriku nevyhnutné stanoviť dočasné uplatňovanie dohody medzi Európskym spoločenstvom a Juhoafrickou republikou o obchodovaní s liehovinami od 28. januára 2002 (ďalej len "dohoda") až do ukončenia postupov požadovaných Južnou Afrikou na uvedenie dohody do platnosti; (2) s cieľom uľahčiť vykonávanie určitých ustanovení dohody by Komisii malo byť povolené vykonať nevyhnutné technické úpravy v súlade s postupom stanoveným v článku 15 nariadenia Rady (EHS) č. 1576/89 z 29. mája 1989, ktorým sa stanovujú všeobecné pravidlá o definícií, opise a prezentácií alkoholických nápojov [1]; (3) dohoda vo forme výmeny listov by sa mala s týmto cieľom schváliť, PRIJALA TOTO ROZHODNUTIE: Článok 1 Dohoda vo forme výmeny lisov, ktorou sa stanovuje dočasné uplatňovanie dohody medzi Európskym spoločenstvom a Juhoafrickou republikou o obchodovaní s liehovinami od 28. januára 2002, sa týmto schvaľuje v mene spoločenstva. Text dohody vo forme výmeny listov a text dohody o obchodovaní s liehovinami sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu(-y) určenú(-é) na podpísanie dohody vo forme výmeny listov tak, aby vyjadrili záväznosť dohody spoločenstva. Článok 3 Na účely uplatňovania článku 5 ods. 8 a článku 16 ods. 2 dohody o obchodovaní s liehovinami sa týmto Komisia povoľuje, v súlade s postupom stanoveným v článku 15 nariadenia Rady (EHS) č. 1576/89, uzavrieť právne nástroje požadované na zmenenie a doplnenie dohody. Článok 4 Komisia zastupuje spoločenstvo v spoločnom výbore stanovenom podľa článku 17 dohody o obchodovaní s liehovinami. Článok 5 Toto rozhodnutie sa uverejní v Úradnom vestníku Európskych spoločenstiev. V Bruseli 21. januára 2002 Za Radu predseda M. Arias Cañete [1] Ú. v. ES L 160, 12.6.1989, s. 1. Nariadenie naposledy zmenené a doplnené nariadením (ES) č. 3378/94 (Ú. v. ES L 366, 31.12.1994, s. 1). --------------------------------------------------
Úradný vestník L 028 , 30/01/2002 S. 0133 - 0133



Rozhodnutie Rady z 21. januára 2002 o uzatvorení Dohody vo forme výmeny listov medzi Európskym spoločenstvom a Juhoafrickou republikou o obchodovaní s vínom (2002/55/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou prvého pododseku jej článku 300 ods. 2, so zreteľom na návrh Komisie, keďže: (1) Rada rozhodla rozhodnutím 1999/753/ES [1], že Dohoda o obchodovaní, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej [2], ďalej len Dohoda ORS, predbežne nadobudne platnosť 1. januára 2000; (2) príloha X k Dohode ORS obsahuje výmenu listov medzi Európskymi spoločenstvom a Juhoafrickou republikou, ktorá stanovuje, že ročná colná kvóta pre juhoafrické víno vo fľašiach, ktoré je oslobodené od dovozného cla, je 32 miliónov litrov. Táto colná kvóta je súčasťou zoznamu 6 prílohy IV k Dohode ORS; (3) Komisia v mene Spoločenstva dojednala s Juhoafrickou republikou dohodu o obchodovaní s vínom; (4) závery týchto rokovaní si vyžadujú úpravu colnej kvóty uvedenej v dohode; (5) dohoda vo forme výmeny listov by sa preto mala schváliť, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Juhoafrickou republikou o obchodovaní s vínom sa týmto schvaľuje v mene Spoločenstva. Text dohody vo forme výmeny listov je pripojený k tomuto rozhodnutiu. Článok 2 Predseda Rady sa týmto oprávňuje určiť osobu(y) splnomocnenú(é) na podpísanie dohody tak, aby zaväzovala Spoločenstvo. V Bruseli 21. januára 2002 Za Radu predseda M. Arias Cañete [1] Ú. v. ES L 311, 4.12.1999, s. 1. [2] Ú. v. ES L 311, 4.12.1999, s. 3. --------------------------------------------------
Úradný vestník L 047 , 19/02/2002 S. 0022 - 0023



Rozhodnutie Rady zo 17. decembra 2001 o uzavretí dohody vo forme výmeny listov týkajúcich sa predbežného uplatňovania protokolu ustanovujúceho rybolovné možnosti a finančný príspevok, ktoré predpokladá Dohoda medzi Európskym hospodárskym spoločenstvom a Kapverdami o rybolove pri pobreží Kapverd počas obdobia od 1. júla 2001 do 30. júna 2004 (2002/130/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 300 odsek 2, so zreteľom na návrh Komisie, keďže: (1) spoločenstvo a Kapverdy viedli negociácie s cieľom určenia zmien alebo doplnkov Dohody medzi Európskym hospodárskym spoločenstvom a Kapverdami o rybolove pri pobreží Kapverd [1]; (2) ako výsledok týchto negociácií bol dňa 7. júna 2001 prijatý nový protokol ustanovujúci možnosti rybolovu a finančný príspevok, ktoré predpokladá uvedená dohoda, na obdobie od 1. júla 2001 do 30. júna 2004; (3) podľa tohto protokolu rybári spoločenstva využijú možnosti rybolovu vo vodách spadajúcich pod suverenitu alebo jurisdikciu Kapverd počas obdobia od 1. júla 2001 do 30. júna 2004; (4) v záujme zabezpečenia pokračovania rybolovných aktivít plavidiel spoločenstva je nevyhnutné, aby bol spomínaný protokol schválený čo najskôr. Z tohto dôvodu obidve strany parafovali dohodu vo forme výmeny listov, umožňujúcu predbežné uplatňovanie parafovaného protokolu od 1. júla 2001; (5) táto dohoda by mala byť schválená až do prijatia konečného rozhodnutia na základe článku 37 zmluvy; (6) treba stanoviť spôsob prerozdelenia možností rybolovu medzi členské štáty, ROZHODLA TAKTO: Článok 1 Dohoda vo forme výmeny listov týkajúcich sa predbežného uplatňovania protokolu ustanovujúceho rybolovné možnosti a finančný príspevok, ktoré predpokladá Dohoda medzi Európskym hospodárskym spoločenstvom a Kapverdami o rybolove pri pobreží Kapverd počas obdobia od 1. júla 2001 do 30. júna 2004 sa týmto schvaľuje v mene spoločenstva. Texty dohody vo forme výmeny listov a protokolu sú pripojené k tomuto rozhodnutiu. Článok 2 Možnosti rybolovu ustanovené v protokole sa prerozdelia medzi členské štáty takto: — plavidlá na lov tuniaka záťahovými sieťami: | Francúzsko: | 19 plavidiel | Španielsko: | 18 plavidiel | — plavidlá na lov tuniaka udicou a šnúrou: | Francúzsko: | 6 plavidiel | Španielsko: | 10 plavidiel | Portugalsko: | 2 plavidlá | — plavidlá s dlhými lovnými šnúrami pre lov pri hladine: | Španielsko: | 52 plavidiel | Portugalsko: | 10 plavidiel | — plavidlá s dlhými lovnými šnúrami pre lov pri dne: | Portugalsko: | 630 GRT (hrubej registrovanej tonáže) na mesiac, spriemerované počas roka, naraz môžu rybolov vykonávať maximálne štyri plavidlá | Pokiaľ žiadosti o licencie z týchto členských štátov nepokrývajú všetky možnosti rybolovu stanovené protokolom, Komisia môže posúdiť žiadosti o licenciu z ktoréhokoľvek iného členského štátu. Článok 3 Predseda Rady sa týmto oprávňuje určiť osoby splnomocnené na podpísanie dohody vo forme výmeny listov tak, aby zaväzovala spoločenstvo. V Bruseli 17. decembra 2001 Za Radu predseda A. Neyts-uyttebroeck [1] Ú. v. ES L 212, 9.8.1990, s. 3. --------------------------------------------------
Official Journal L 070 , 13/03/2002 P. 0008 - 0008



ROZHODNUTIE RADY z 11. marca 2002 týkajúce sa vymenovania predsedu misie/policajného komisára Policajnej misie Európskej únie (PMEU) (2002/212/SBZP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 23 ods. 2, so zreteľom na jednotnú akciu 2002/210/SBZP z 11. marca 2002 o Policajnej misii Európskej únie[1], najmä na jej článok 4, keďže: (1) článok 4 jednotnej akcie 2002/210/SBZP stanovuje, že Rada by konajúc na návrh generálneho tajomníka/vysokého predstaviteľa mala vymenovať predsedu misie/policajného komisára; (2) generálny tajomník/vysoký predstaviteľ navrhol, aby bol vymenovaný policajný veliteľ Sven Christian FREDERIKSEN, SA ROZHODLA TAKTO: Článok 1 Pán Sven Christian FREDERIKSEN je týmto od 1. januára 2003 vymenovaný za predsedu misie/policajného komisára Policajnej misie Európskej únie. Do uvedeného dátumu koná ako policajný predseda misie/predseda plánovacej skupiny. Článok 2 Toto rozhodnutie nadobúda účinnosť dňom jeho prijatia. Bude sa uplatňovať sa do 31. decembra 2005. Článok 3 Toto rozhodnutie sa uverejní v úradnom vestníku. V Bruseli 11. marca 2002 Za Radu predseda J. PIQUÉ I CAMPS [1] Ú. v. ES L 70, 13.3.2002, s. 1.
Úradný vestník L 056 , 27/02/2002 S. 0032 - 0032



Rozhodnutie Komisie z 25. februára 2002, ktorým sa predlžuje doba platnosti rozhodnutia 1999/476/ES ustanovujúce ekologické kritériá pre udeľovanie environmentálnej značky spoločenstva pre pracie prostriedky (oznámené pod číslom dokumentu C(2002) 462) (Text s významom pre EHP) (2002/172/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 1980/2000 Európskeho parlamentu a Rady zo 17. júla 2000 o revidovanej metóde spoločenstva pri udeľovaní environmentálnej značky [1], najmä na jeho články 4 a 6, keďže: (1) Nariadenie (ES) č. 1980/2000 ustanovuje udeľovanie environmentálnej značky pre výrobky s vlastnosťami, ktoré im umožňujú značne prispievať k zlepšeniam vo vzťahu k environmentálnym aspektom. (2) Podľa článku 4 nariadenia (ES) č. 1980/2000 by sa mali ustanoviť špecifické kritériá environmentálnej značky vzhľadom na skupiny výrobkov a revízia kritérií environmentálnej značky, tak ako aj hodnotenie a overovanie požiadaviek týkajúcich sa kritérií by sa malo vykonať v primeranom čase, predtým ako sa skončí doba platnosti kritérií špecifikovaných pre každú skupinu výrobkov, tak ako to vyplýva z návrhov na predĺženie, stiahnutie alebo revíziu. (3) Komisia stanovila rozhodnutím 1999/476/ES [2] ekologické kritériá pre udeľovanie environmentálnej značky spoločenstva pre pracie prostriedky, ktorého platnosť podľa článku 3 skončila 10. júna 2002. (4) Následne po revízii sa považuje za vhodné, aby sa predĺžila doba platnosti definície skupín výrobkov a nezmenených ekologických kritérií o obdobie osemnástich mesiacov, najmä s cieľom umožniť, tým spoločnostiam, ktoré udeľovali environmentálnu značku, ďalšie používanie environmentálnej značky aspoň pokiaľ nebude ukončené revidovanie rozhodnutia 1999/476/ES. (5) Doba platnosti stanovená v článku 3 rozhodnutia 1999/476/ES by sa preto mala predĺžiť. (6) Opatrenia ustanovené v tomto rozhodnutí sú v súlade so stanoviskom výboru zriadeného podľa článku 17 nariadenia č. 1980/2000, PRIJALA TOTO ROZHODNUTIE: Článok 1 Doba platnosti definície skupiny výrobkov a kritérií pre skupinu výrobkov pod administratívnym číselným kódom 006, stanovená v článku 3 rozhodnutia 1999/476/ES sa predlžuje do 31. decembra 2003. Článok 2 Toto rozhodnutie je adresované členským štátom. V Bruseli 25. februára 2002 Za Komisiu Margot Wallström členka Komisie [1] Ú. v. ES L 237, 21.9.2000, s. 1. [2] Ú. v. ES L 187, 20.7.1999, s. 52. --------------------------------------------------
Úradný vestník L 073 , 15/03/2002 S. 0030 - 0031



Rozhodnutie Komisie zo 14. marca 2002, ktorým sa mení a dopĺňa rozhodnutie 96/587/ES o uverejnení zoznamu uznaných organizácií, ktoré oznámili členské štáty v súlade so smernicou Rady 94/57/ES (oznámené dokumentom číslo C(2002) 995) (Text s významom pre EHP) (2002/221/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 94/57/ES z 22. novembra 1994 o spoločných pravidlách a normách pre organizácie vykonávajúce inšpekcie a prehliadky lodí a pre príslušné činnosti námorných úradov [1], zmenenú a doplnenú rozhodnutím Komisie 97/58/ES [2], a najmä na jej článok 4 ods. 5, keďže: (1) Zoznam uznaných organizácií bol uverejnený rozhodnutím Komisie 96/587/ES z 30. septembra 1996 [3], zmeneným a doplneným rozhodnutím 98/403/ES [4]. (2) Na základe rozhodnutia Komisie 2000/481/ES zo 14. júla 2000 o uznaní "Rinave - Registro Internacional Naval, SA" podľa smernice Rady 94/57/ES [5] a rozhodnutia Komisie 2001/890/ES z 13. marca 2001o uznaní "Hellenic Register of Shipping" podľa smernice Rady 94/57/ES [6] by Komisia mala tento zoznam aktualizovať. (3) Rozhodnutie 96/587/ES by sa malo príslušne zmeniť a doplniť, PRIJALA TOTO ROZHODNUTIE: Článok 1 Príloha k rozhodnutiu 96/587/ES sa nahradza prílohou k tejto smernici. Článok 2 Toto rozhodnutie je adresované členským štátom. V Bruseli 14. marca 2002 Za Komisiu Loyola de Palacio podpredseda [1] Ú. v. ES L 319, 12.12.1994, s. 20. [2] Ú. v. ES L 274, 7.10.1997, s. 8. [3] Ú. v. ES L 257, 10.10.1996, s. 43. [4] Ú. v. ES L 178, 23.6.1998, s. 39. [5] Ú. v. ES L 193, 29.7.2000, s. 91. [6] Ú. v. ES L 329, 14.12.2001, s. 72. -------------------------------------------------- PRÍLOHA Príloha sa nahrádza takto: "1. Organizácie uznané na základe článku 4 ods. 1 smernice Rady 94/57/ES: American Bureau of Shipping (ABS) Bureau Veritas (BV) China Classification Society (CCS) Det Norske Veritas (DNV) Germanischer Lloyd (GL) Korean Register of Shipping (KR) Lloyd's Register of Shipping (LR) Nippon Kaiji Kyokai (NK) Registro Italiano Navale (RINA) Russian Maritime Register of Shipping (RS) 2. Organizácie uznané na základe článku 4 ods. 3 smernice Rady 94/57/ES: Hellenic Register of Shipping (HR) (Rozsah platnosti tohto uznania sa obmedzuje na Grécko) Registro Internacional Naval, SA (RINAVE) (Rozsah platnosti tohto uznania sa obmedzuje na Portugalsko.)" --------------------------------------------------
Úradný vestník L 099 , 16/04/2002 S. 0022 - 0022



Rozhodnutie Komisie z 15. apríla 2002, ktoré mení a dopĺňa rozhodnutie 98/320/ES o organizácii dočasného experimentu odoberania vzoriek osív a testovania osív v zmysle smernice Rady 66/400/EHS, 66/401/EHS, 44/402/EHS a 69/208/EHS (oznámené pod číslom dokumentu C(2002) 1404) (Text s významom pre EHP) (2002/280/ES) KOMISIA EURÓPSKEHO SPOLOČENSTVA, so zreteľom na Zmluvu o založení Európskeho spoločenstva, so zreteľom na smernicu Rady 66/400/EHS zo 14. júna 1966 o obchodovaní s osivom repy [1], v neskoršom znení smernice 98/96/ES [2], najmä článku 13a tejto smernice, so zreteľom na smernicu Rady 66/401/EHS zo 14. júna 1966 o obchodovaní s osivom krmovín [3], v neskoršom znení smernice 2001/64/ES [4], najmä článku 13a tejto smernice, so zreteľom na smernicu Rady 66/402/EHS zo 14. júna 1966 o obchodovaní s osivom obilnín [5], v neskoršom znení smernice 2001/64/ES, najmä článku 13a tejto smernice, so zreteľom na smernicu Rady 69/208/EHS zo 30. júna 1969 o obchodovaní s osivom olejnín a priadnych rastlín [6], v neskoršom znení smernice 98/96/ES, najmä článku 12a tejto smernice, Keďže: (1) Rozhodnutím Rady 98/320/ES [7] bolo urobené opatrenie na dočasný experiment na úrovni spoločenstva, ktorý by neviedol k značnému poklesu kvality osív, s cieľom posúdenia, či odoberanie vzoriek osív a testovanie osív pod úradným dozorom môže predstavovať zlepšené alternatívy k procesom úradnej certifikácie osív, ktorá sa vyžaduje pod smernicami 66/400/EHS, 66/401/EHS, 66/402/EHS a 69/208/EHS. (2) Komisia ešte stále zbiera údaje, aby obnovila a skompletizovala poskytnuté informácie, ktoré sú spojené s výsledkami účasti tých členských štátov, ktoré sa zúčastňujú na experimente. Zároveň ešte stále zbiera údaje o vzorkách, ktoré dodali členské štáty a ktoré sa testovali v porovnávacích skúškach spoločenstva. (3) Súčasná medzinárodná prax, vrátane tej prijatej Organizáciou pre hospodársku spoluprácu a rozvoj (OECD) a Medzinárodnou asociáciou pre testovanie osív (ISTA), naďalej povoľuje dočasné experimenty v odoberaní vzoriek osív a testovaní osív. (4) V dôsledku toho by mal dočasný experiment byť rozšírený a rozhodnutie 98/320/ES by preto malo v zmysle toho byť upravené. (5) Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TOTO ROZHODNUTIE: Článok 1 V článku 4 rozhodnutia 98/320/ES sa dátum "30. júna 2002" nahrádza dátumom "31. júla 2004". Článok 2 Toto rozhodnutie je adresované členským štátom. V Bruseli 15. apríla 2002. Za Komisiu David Byrne člen Komisie [1] Ú. v. ES 125, 11.7.1966, s. 2290/66. [2] Ú. v. ES L 25, 1.2.1999, s. 27. [3] Ú. v. ES 125, 11.7.1966, s. 2298/66. [4] Ú. v. ES L 234, 1.9.2001, s. 60. [5] Ú. v. ES 125, 11.7.1966, s. 2309/66. [6] Ú. v. ES L 169, 10.7.1969, s. 3. [7] Ú. v. ES L 140, 12.5.1998, s. 14. --------------------------------------------------
Úradný vestník L 093 , 10/04/2002 S. 0006 - 0006



Rozhodnutie Komisie z 8. apríla 2002, ktorým sa mení a dopĺňa rozhodnutie 2001/574/ES určujúce spoločné daňové označovanie plynových olejov a petroleja (oznámené pod číslom C(2002) 1244) (2002/269/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 95/60/ES z 27. novembra 1995 o daňovom označovaní plynových olejov a petroleja [1], a najmä na jej článok 2 (2), keďže: (1) Rozhodnutím Komisie 2001/574/ES [2] bol produkt s vedeckým názvom N-etyl-N-[2-(1-izobutoxyetoxy)etyl]-4-(fenylazo)anilin (Solvent Yellow 124) stanovený spoločnou značkovacou látkou pre daňové značenie plynových olejov a petroleja. V prílohe tohoto rozhodnutia bola táto značkovacia látka popísaná pomocou obchodného názvu, vedeckého názvu a identifikácie podľa indexu farieb. Keďže sa však použitie obchodného názvu nejaví ako nevyhnutné, mal by byť odkaz na tento názov zrušený. (2) V záujme jasnosti by sa preto mala príloha rozhodnutia 2001/574/ES nahradiť. (3) Opatrenie tohoto rozhodnutia je v súlade so stanoviskom Výboru pre spotrebné dane, PRIJALA TOTO ROZHODNUTIE: Článok 1 " PRÍLOHA 1. Vedecký názov: N-ethyl-N-[2-(1-izobutoxyetoxy)etyl]-4-(fenylazo)anilin 2. Identifikácia podľa indexu farieb: Solvent Yellow 124. " Článok 2 Toto rozhodnutie je adresované členským štátom. V Bruseli 8. apríla 2002. Za Komisiu Frederik Bolkestein člen Komisie [1] Ú. v. ES L 291, 6.12.1995, s. 46. [2] Ú. v. ES L 203, 28.7.2001, s. 20. --------------------------------------------------
Úradný vestník L 092 , 09/04/2002 S. 0013 - 0014



Rozhodnutie Európskeho parlamentu zo 14. marca 2002, ktorým sa mení a dopĺňa rozhodnutie 94/262/ESUO, ES, Euratom o pravidlách a všeobecných podmienkach vykonávania úloh ombudsmana (2002/262/ES, ESUO, Euratom) EURÓPSKY PARLAMENT, so zreteľom na Zmluvu o založení Európskeho spoločenstva, najmä na jej článok 195 ods. 2, so zreteľom na Zmluvu o založení Európskeho spoločenstva uhlia a ocele, najmä na jej článok 20 D ods. 4, so zreteľom na Zmluvu o založení Európskeho spoločenstva pre atómovú energiu, najmä na jej článok 107 D ods. 4, so zreteľom na rezolúciu Európskeho parlamentu zo 17. novembra 2000 o úprave rozhodnutia Európskeho parlamentu z 9. marca 1994 o predpisoch a všeobecných podmienkach vykonávania úloh ombudsmana [1], so zreteľom na stanovisko Komisie, so súhlasom Rady, keďže: (1) Podľa článku 22 ods. 5 finančného nariadenia z 21. decembra 1977 o všeobecnom rozpočte Európskych spoločenstviev [2] sa na účely uvedeného nariadenia ombudsman považuje za orgán. (2) Nariadením Rady (ES, ESUO, Euratom) č. 2673/1999, ktorým sa mení a dopĺňa finančné nariadenie, sa vo všeobecnom rozpočte Euópskej únie vytvorila osobitná kapitola pre ombudsmana a príslušne sa zmenili a doplnili ustanovenia finančného nariadenia, ktoré sa naň vzťahujú. (3) Preto je potrebné zmeniť a doplniť rozhodnutie Európskeho parlamentu 94/262/ESUO, ES, Euratom z 9. marca 1994 o predpisoch a všeobecných podmienkach vykonávania úloh ombudsmana [3], pretože ustanovuje, že rozpočet ombudsmana patrí do prílohy ku kapitole I (Parlament) všeobecného rozpočtu Európskych spoločenstiev. (4) Články 12 a 16 uvedeného rozhodnutia sa preto musia vypustiť, ROZHODOL TAKTO: Článok 1 Články 12 a 16 rozhodnutia 94/262/ESUO, ES, Euratom sa vypúšťajú. Článok 2 Toto rozhodnutie sa uverejní v Úradnom vestníku Európskych spoločenstiev. Článok 3 Toto rozhodnutie nadobúda účinnosť dňom jeho uverejnenia. Uplatňuje sa s účinnosťou od 1. januára 2000. V Štrasburgu 14. marca 2002 Za Európsky parlament predseda P. Cox [1] Ú. v. ES C 223, 8.8.2001, s. 366. [2] Ú. v. ES L 356, 31.12.1977, s. 1. Nariadenie naposledy zmenené a doplnené nariadením (ES, ESUO, Euratom) č. 2673/1999 (Ú. v. ES L 326, 18.2.1999, s. 1). [3] Ú. v. ES L 113, 4.5.1994, s. 15. --------------------------------------------------
Úradný vestník L 084 , 28/03/2002 S. 0041 - 0042



Rozhodnutie Rady z 28. februára 2002 o uzatvorení Dohody o spolupráci a colnej únii medzi Európskym hospodárskym spoločenstvom a Sanmarínskou republikou a o protokole k tejto dohode po rozšírení s platnosťou od 1. januára 1995 (2002/245/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 133 a 308, v spojení s druhou vetou jej článku 300 ods. 2 a prvým pododsekom článku 300 ods. 3, so zreteľom na návrh Komisie, [1] so zreteľom na stanovisko Európskeho parlamentu, [2] keďže: (1) dohoda o spolupráci a colnej únii medzi Európskym hospodárskym spoločenstvom a Sanmarínskou republikou, ďalej len "dohoda", bola podpísaná v Bruseli 16. decembra 1991 a ratifikovaná 12 členskými štátmi, ktoré vtedy boli jej signatármi; (2) dovtedy, kým vstúpi do platnosti dohoda, [3] 3 bola uzatvorená Dočasná dohoda o obchode a colnej únii medzi Európskym hospodárskym spoločenstvom a Sanmarínskou republikou; (3) Rakúsko, Fínsko a Švédsko vstúpili do Európskej únie a musia pristúpiť k dohode v súlade so zmluvou o pristúpení; (4) ich pristúpenie nevyžaduje žiadnu zmenu a doplnenie dohody okrem vypracovania autentických textov vo fínskom a švédskom jazyku; (5) vzhľadom na uvedené a špecifickú situáciu San Marína a na podporu vonkajších hospodárskych vzťahov Spoločenstva by mala dohoda vstúpiť do platnosti, pokiaľ sa týka Spoločenstva a 12 signatárskych členských štátov; (6) Rada, konajúc v mene Spoločenstva, by mala zároveň schváliť protokol k dohode v dôsledku pristúpenia Rakúskej republiky, Fínskej republiky a Švédskeho kráľovstva k Európskej únii (ďalej len "protokol"); (7) v prípade Rakúska, Fínska a Švédska dohoda a protokol k nej a v prípade ostatných 12 členských štátov protokol vstúpia do platnosti po oznámení, že boli ukončené príslušné postupy, ROZHODLA TAKTO: Článok 1 Dohoda o spolupráci a colnej únii medzi Európskym hospodárskym spoločenstvom a Sanmarínskou republikou, podpísaná v Bruseli 16. decembra 1991, vrátane vyhlásení, ktoré sú jej súčasťou, sa týmto schvaľuje v mene Spoločenstva. Texty dohody a vyhlásení tvoria prílohu k tomuto rozhodnutiu. Predseda Rady v mene Spoločenstva predloží oznámenie stanovené v článku 30 dohody. Článok 2 Protokol k dohode o spolupráci a colnej únii medzi Európskym hospodárskym spoločenstvom a Sanmarínskou republikou v dôsledku pristúpenia Rakúskej republiky, Fínskej republiky a Švédskeho kráľovstva k Európskej únii sa týmto schvaľuje v mene Spoločenstva. Text protokolu tvorí prílohu k tomuto rozhodnutiu. Predseda Rady v mene Spoločenstva predloží oznámenie stanovené v článku 3 protokolu. V Bruseli 28. februára 2002 Za Radu predseda A. Acebes Paniagua [1] Ú. v. ES C 302, 22.11.1991, s. 10 aÚ. v. ES C 124, 21.4.1997, p. 1. [2] Ú. v. ES C 241, 21.9.1992, p. 169 aÚ. v. ES C 328, 26.10.1998, p. 218. [3] Ú. v. ES L 359, 9.12.1992, p. 13. --------------------------------------------------